CELEX: 62010CN0220
Language: lt
Date: 2010-05-06 00:00:00
Title: Byla C-220/10: 2010 m. gegužės 6 d. pareikštas ieškinys byloje Europos Komisija prieš Portugalijos Respubliką

31.7.2010   
            
            
               LT
            
            
               Europos Sąjungos oficialusis leidinys
            
            
               C 209/14
            
         2010 m. gegužės 6 d. pareikštas ieškinys byloje Europos Komisija prieš Portugalijos Respubliką
   
   (Byla C-220/10)
   ()
   2010/C 209/22
   Proceso kalba: portugalų
   
      Šalys
   
   
      Ieškovė: Europos Komisija, atstovaujama P. Guerra e Andrade ir S. Pardo Quintillán
   
      Atsakovė: Portugalijos Respublika
   
      Ieškovės reikalavimai
   
   
               —
            
            
               Pripažinti, kad:
            
         
               —
            
            
               prie mažiau jautrių zonų priskirdama visus Madeiros ir Porto Santo salų pakrančių vandenis bei netaikydama Direktyvos 91/271/EEB (1) II priedo kriterijų kartu su tos direktyvos 6 straipsnio pirma dalimi ir, svarbiausia, neatlikdama išsamių tyrimų, kurie rodytų, kad išleidžiamas vanduo nekeičia aplinkos, Portugalijos Respublika neįvykdė įsipareigojimų pagal minėtas Direktyvos 91/271/EEB nuostatas,
            
         
               —
            
            
               taikydama ne tokį griežtą, kaip nustatyta direktyvos 4 straipsnyje, požiūrį miesto nuotėkoms, išleidžiamoms iš aglomeracijų, turinčių daugiau nei 10 000 gyventojų ekvivalentų, kaip antai Funšalio ir Kamara de Loboso aglomeracijos, į Madeiros salos pakrančių vandenis, Portugalijos Respublika neįvykdė įsipareigojimų pagal Direktyvos 91/271/EB 6 straipsnio 2 dalį,
            
         
               —
            
            
               neužtikrindama, kalbant apie Albufeiros — Amarção de Pêra aglomeraciją, miesto nuotėkų surinkimo sistemų sukūrimo pagal 3 straipsnio nuostatas ir netaikydama griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 3 ir 5 straipsnius,
            
         
               —
            
            
               netaikydama, kalbant apie Beija aglomeraciją, griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 5 straipsnį,
            
         
               —
            
            
               netaikydama, kalbant apie Šaveso aglomeraciją, griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 5 straipsnį,
            
         
               —
            
            
               neužtikrindama, kalbant apie penkias prie Težo estuarijos esančias aglomeracijas (Bareiro — Moitos, Fernõ Ferro, Mintijo, Quinta do Conde ir Seišalis), miesto nuotėkų surinkimo sistemų sukūrimo pagal 3 straipsnio nuostatas ir šešiose aglomeracijose (Bareiro — Moitos, Korojoso — Quinta da Bomba, Fernõ Ferro, Mintijo, Quinta do Conde ir Seišalis), kurios išleidžia nuotėkas į kairiąją Težo estuarijos pakrantę, netaikydama griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 3 ir 5 straipsnius,
            
         
               —
            
            
               netaikydama, kalbant apie Elvaso aglomeraciją, griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 5 straipsnį,
            
         
               —
            
            
               netaikydama, kalbant apie Tavyros aglomeraciją, griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 5 straipsnį,
            
         
               —
            
            
               neužtikrindama, kalbant apie Vizėjaus aglomeraciją, miesto nuotėkų surinkimo sistemų sukūrimo pagal 3 straipsnio nuostatas ir netaikydama griežtesnio nei 4 straipsnyje nustatyto požiūrio pagal direktyvos 5 straipsnį, Portugalijos Respublika neįvykdė įsipareigojimų pagal Direktyvos 91/271/EEB 3 ir 5 straipsnius,
            
         
               —
            
            
               priteisti iš Portugalijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Yra daug aglomeracijų, kurios neatitinka direktyvos reikalavimų: septynios neatitinka 3 straipsnio, o dvylika — 5 straipsnio reikalavimų.
   Kai kurios iš aptariamų aglomeracijų visiškai nevalo nuotėkų.
   Kalbant apie miesto nuotėkų išleidimą į jautrias zonas, direktyvoje nustatyta, kad tokiu atveju nuotėkų valymas turi būti griežtesnis nei taikomas į kitas zonas išleidžiamoms nuotėkoms.
   II priedo B dalyje nustatyta, kad jūros vandens telkinį arba zoną galima laikyti mažiau jautria zona, jei į ją patenkančios nuotėkos nekenkia aplinkai dėl toje zonoje esančių morfologinių, hidrologinių ar specifinių hidraulinių sąlygų.
   Direktyvos 6 straipsnio 2 dalyje nustatytos sąlygos, kuriomis miesto nuotėkoms mažiau jautriose zonose gali būti taikomi mažiau griežti valymo reikalavimai. Šioje nuostatoje be kita ko nustatyta, kad miesto nuotėkoms iš aglomeracijų, turinčių nuo 10 000 iki 150 000 gyventojų ekvivalentų, išleidžiamoms į jūros pakrančių vandenis, gali būti taikomi mažiau griežti valymo reikalavimai tik tuo atveju, jei buvo atlikti išsamūs tyrimai, rodantys, jog nuotėkos nekenkia aplinkai, ir jei Komisijai pateikta visa atitinkama informacija, susijusi su minėtais tyrimais.
   
      (1)  1991 m. gegužės 21 d. Tarybos Direktyva dėl miesto nuotėkų valymo OL L 135, p. 40, specialusis leidimas lietuvių k. 15 sk., 2 t., p. 26